**Lauda de sine nu miroase-a bine**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o zi o maimuțică

care nu știa de frică

se plimba înspre Siret

neavând un țel concret,

dar cânta în gura mare

ce de-a calități ea are

Că îi place la pământ

să își facă șezământ

unde se găsesc cu spor

tot ce-i este de-ajutor.

și ca foarte rar privește

către vârfuri, către creste,

unde cresc delicatese

dificil de-a fi culese,

Dar cu-a ei abilitate

este singura ce poate

ca să urce, colo, sus,

să culeagă ce-i ascuns.

Iar de alții s-or mira

ce secret e-n seama sa

De-or vedea a ‘ ei picioare

or sfârși a lor mirare

Că picioarele se mișcă

ca a mâinilor morișcă

Și astfel, maimuța are

patru mâini, clar, lucrătoare.

Maimuțica se plimba

mândră de tot ce spunea

Cântând cu sinceritate,

întâni o unitate.

Gardianul, cimpanzeu

care se credea un zeu,

Deodat’ o auzi

și-o idee-i năzări

Că frumoasa maimuțică

Singurică, tinerică,

cu a ei abilitate

ar fi bună-n unitate.

Că având ea patru mâini

în vreo două săptămâni

planul pe întregul an

ea l-ar duce la liman.

Astfel, un urangutan

va da legi peste firman,

Toată lumea să muncească

cu-o frecvență diavolească

Pe maimuță s-o ajungă

că de nu... out din junglă!

Gardianul la intrare

depășit este, se pare,

Neștiind de fel nimica

cum găndește maimuțica.

El e proprietar de dani

și sport a făcut mulți ani

Dar al vieții calm limbaj

l-a tratat cu un linșaj.

Așa că, nu poate ioc

să discute echivoc

Și își cheamă ajutoare

pe-un ”frate” nițel mai mare.

Cum a fost, chiar nu prea știu

Al maimuței interviu

Știu că s-au promis banane

și că nu va face foame,

Că dupa jumate’ de an

se va da un nou firman

iar maimuța va putea

spre copaci a căuta

la curmale, portocale,

promisiuni și desfătare.

Și dacă va fi cuminte

pe-al său șef să îl alinte

nu va trece-o săptămână

și va deveni stăpână

peste un copac dorit

ce-i va împlini un mit:

dorul de a fi pe dată,

prețuită și stimată.

Dar gibonul, derbedeu,

își făcea în gândul său

un plan cam nițel perfid:

- De-o semna, o pun la zid!

Și pe urmă, las’ pe mine,

Nu m-oi face de rușine!

C-al maimuței suflețel

îl voi face roboțel,

pentru mine să muncească

nicimăcar să nu gândească

la tot ce eu i-am promis

și va fi prea greu de-atins.

Maimuțica, cam credulă

semnă un contract, fudulă,

gândind că-ntr-o săptămână

pe copac va fi stăpână.

Astfel, că de-a doua zi,

lucrul cu drag îl porni.

Dar încă din prima oră

Se văzu lâng-o signoră

amărâtă și tăcută,

c-o privire cam ciufută.

Așa că se-mbărbătă,

pe ciufută-o întrebă:

-Surioara mea cea dragă

cum de ești așa de bleagă?

Și cu ce tu ai greșit

de încă n-ai reușit

Să ajungi la al tău vis,

la copacul cel promis?

- Draga mea, tu nici nu știi

ce-ambalăm noi în cutii

Unii zic că e o pastă,

dar eu zic că e năpastă.

Că n-a fost necaz mai mare

decât să mă cred în stare

că lucrând corect, cu spor

îmi voi împlini un dor:

Să ajung la un copac

imediat ce-oi zice ”pac”

Dar să știi, din prima zi

că necazul mă bufni.

Că degeaba ai voința

minte multă și credință

Că în jungla ce-am intrat

altă lege am aflat.

Vezi că lângă noi lucrează

mulți bolnavi în metastază

ce au fost voinici și prinți,

iar acum scrâșnesc din dinți.

Căci durerea ce-i doboară

este-n tot ce-i înconjoară.

Și nu înțeleg cu sunt,

cum al junglei aspru vânt

tot le-a supt din energii

de-au ajuns niște stafii,

Cum în tinerețea lor,

Ei, un părintesc pridvor

l-au cedat și dat la schimb

pe al junglei promis nimb,

Iar acum, ce-i înconjoară,

e speranța, nițel chioară,

ce nu îi prinde defel,

cu-al norocului inel.

Însă de vei îndrăzni

către ceruri de-a privi

Vei vedea gândaci, furnici

ce n-au fost nicicând pe-aici,

dar cu-a lor abilitate

de-a se cățăra pe toate

încă de cum au semnat

și-au găsit un protejat

S-au suit , acolo, sus,

neavând nimic de spus.

Gândacimea-n faima ei

ne consideră plebei

c-al nostru raționament

nu e bun pentru prezent.

Astfel, gândacii dictează,

uneori plini de emfază,

Care este algoritmul

ce impune nouă ritmul,

câte mâini noi să avem,

câte posturi să veghem,

Ce bucate să mâncăm,

iar de nu ne săturăm

ni se-oferă redundant

O ”banană” cu fondant.

Stă maimuța și gândește

și nimic nu-i mai priește

Și gîndind în sinea ei

- Ia să-i ”fac” pe derbedei!

Și la ora de plecare

constată cu încântare

c-ale sale membre toate

sunt picioare fermecate

ce lucrează cu avânt

s-o scape de-acest pământ,

pământul fagaduinței

și regat al umilinței.

Veni și a doua zi

când un vuiet se trezi

Căci gibonii au aflat

că la posturi e ”curat”

și nici urmă de maimuță

și că sunt luați în căruță.

- Cum de alții au gândit

și deodată s-au sucit

Cum de-au părăsit în cor

jungla cu al ei decor?

- Nu e bai, le zise leul

și chemă iar cimpanzeul

să pună un nou afiș

și pitit, colo-n tufiș,

să privească-n așteptare

poate cineva apare

ca să bată-n marea poartă

Și să-nchidă a sa soartă

într-o junglă de minciuni,

dar vopsită în minuni.

Dacă alții au venit,

și contracte au ”citit”

Tu, ce tocmai ai gătat

de citit, ce-am prezentat,

Vei decide cu-al tău gând

ce-a urmat în ani la rând.

Fiindcă nu aș vrea să mor

rămănând ție dator,

îți spun despre maimuțică

c-a ajuns să-i fie frică

să mai strige-n gura mare

câte ”mâini” are-n dotare

Dar că a umblat timidă

spre o zonă cam toridă

unde-o junglă a aflat

fară nicun abcedat

Și trăiește-n bucurie

Ce-ți doresc , dragă, și ție!